**חגים, טקסים וחגיגות בתנועה הציונית**

**סדרת מפגשים בהם נדון על חגי ישראל וחגים לאומיים בתנועה הציונית. התרבות היהודית הציונית החדשה, התכנים החדשים שנכנסו לחגי ישראל המסורתיים על ידי הארגונים הציוניים ודרכי הפצתה של התרבות הציונית.**

**חגי תשרי –** חגים דתיים שקיבלו משמעות חקלאית ולאומית. ראשית השנה החקלאית והמסורות שהביאו העליות הראשונות.

**שמחת תורה –** איך הפך לחג פרוע במיוחד. שמחת תורה ביבנאל ובסגרה, תכנים חדשים שנוצקו לחג במושבות העלייה הראשונה.

**חג החנוכה -** מחג חנוכת בית המקדש לחג האור הרומאי, נס פך השמן וחג האורים. אימוץ החג על ידי התנועה הציונית ושירי חנוכה החדשים ומשמעותם.

**ט''ו בשבט, חג האילנות -** מקורותיו של ט''ו בשבט והיכן הכול התחיל? מחג הנטיעות של קק''ל לחג הטבע.

**פורים -** התפתחותו של החג במושבות ובהתיישבות העובדת. הקרנבלים של פברואר ברחבי העולם וקשריהם לחג פורים. השפעות בבליות ונוצריות.

**פסח -** החג במתכונתו הציונית**.** חג הפסח במערכת החינוך, ההצגות בבתי התרבות במושבות בהתיישבותהעובדת ומסורת הניקיון בפסח.

**ל''ג בעומר -** משמעות החג והשפעות אירופיות. חג הקיץ במזרח אירופה, הילולות הצדיקים ואימוץ החג בבתי הספר.

**חג השבועות וחג הביכורים -** אילו תכנים חדשים נוצקו לחג ביישוב היהודי החדש.טקסי הביכורים במושבות וביישובים החקלאיים.

**חגים לאומיים וטקסים חדשים -** יום הרצל, י''א באדר, אחד במאי ועוד. חגים חדשים בהתיישבות הציונית. איך החל יום הרצל? מה נשאר מי''א באדר? חגים לאומיים חדשים ומשמעותם הפוליטית.

**חגי יובל בהתיישבות החדשה -** איך החלה תרבות חגיגות היובל ביישובים החדשים? חג המושבה ראשון לציון, החגים במושבות י''א, החגים בתנועה הקיבוצית ובמושבי ההתיישבות העובדת.